Frederik Hilfling-Rasmussen

**Frederik Hilfling-Rasmussen** (født 14. oktober 1869 i Brenderup på Fyn i Danmark, død 23. februar 1941 i Trondheim) var en danskfødt fotograf som gjorde karriere i Norge. Han anses for å være en av fremstående person i norsk fotografi fra ca. 1900 og til annen verdenskrig. Han var kjent særlig som portrettfotograf i en tid der portrettene søkte å formidle personens karakter, betydning og virke.

Hilfling-Rasmussen gikk først i lære hos faren Jens Rasmussen som var fotograf i Assens. Deretter flyttet han til København hvor han blant annet var ansatt hos Johannes Hauerslev.

I 1896 flyttet han til Norge og slo seg ned i Christiania hvor han fikk arbeid som operatør hos Gustav Borgen. To år senere overtok han firmaet etter Axel Leverin med tilhørende plater og åpnet moderne atelier i Stortingsgata. Atelieret gjorde suksess og hadde en stor kundekrets. 

Under begivenhetene som fulgte i forbindelse med unionsoppløsningen i 1905 fikk Hilfling-Rasmussen enerett til fotografering på nært hold og det er han som har tatt det kjente bildet som viser kong Håkons ankomst med kronprins Olav på armen. Året etter var han med som fotograf på kroningsferden. Ved siden av Wilse var Hifling-Rasmussen den viktigste fotografen for kongehuset de første tiårene etter unionsoppløsningen. 

Sammen med Ernest Rude opprettet han firmaet Rude & Hilfling i 1907, men overlot det til Rude i 1910 og flyttet til Trondheim. De første årene hadde han lokaler i Gildevangen i Søndre gate 22b, senere i Mathesongården i Olav Tryggvasons gate 14. 

Både i Christiania og i Trondheim utmerket Hilfling-Rasmussen seg innen organisasjonslivet; han var aktiv i Norges Fotografforbund og en av stifterne av Nordenfjeldske Fotografers Kreds. Han var i mange år lærer på fotograflinjen ved Trondhjems Fagskole. I 1937 ble han æresmedlem av Norges Fotografforbund. Sønnen Skjold Hilfling-Rasmussen overtok firmaet. Arkivet etter Hifling-Rasmussen (årene 1910 til 1960) oppbevares på Universitetsbiblioteket i Trondheim og er den største privatsamlingen der med 120.000 plater. En stor del av samlingen er portretter samt bilder av byen Trondheim, omlandet og hendelser i byen.

## Billedgalleri

File:Portrett av Gina Oselio - no-nb digifoto 20150409 00054 bldsa BB0015 (cropped).jpg|Gina Oselio ca 1900
File:Stortingets møte 7. juni 1905.jpg|Stortingets møte 7. juni 1905 (unionsoppløsningen)
File:Statsminister Christian Michelsen mottar kong Haakon 7 og kronprins Olav ombord det norske marinefartøyet "Heimdal", 25. november 1905.jpg|Kong Haakon VII ankommer Norge med skip fra København 25. november 1905 med sønnen kronprins Olav (senere kong Olav) på armen. Statsminister Christian Michelsen ønsker den nye kongen velkommen.
Fil:Den norske Regjering 1905 - no-nb digifoto 20160225 00007 bldsa PK14852.jpg|Christian Michelsens regjering i 1905. Foran fra venstre: Olssøn, Arctander, Michelsen, Løvland, G. Knudsen, Vinje. Bak fra venstre: Bothner, Hagerup Bull, Lehmkuhl, Chr. Knudsen.
Fil:Elgeseter Bru (1914).jpg|Elgeseter bru  i 1914.
File:Norges Tekniske Høgskole (ca. 1912) (7772557292).jpg|Ansatte oppstilt foran NTHs hovedbygning ca 1912
Fil:Trondhjems Mekaniske Verksted ved Trøndelagsutstillingen 1930.jpg|Trondhjems Mekaniske Værksteds avdeling under Trøndelagsutstillingen 1930
File:Christian Thaulow med familie (FA-0035-HI-I-790 01 1) (cropped).jpg|Christian Thaulow med familie før 1930
File:Leif Tronstad (HI-c-4945-1).tif|Leif Tronstad i 1935


## Referanser


## Kilder
* 
*  Frederik Hilfling-Rasmussen av Roger Erlandsen i Norsk biografisk leksikon
* Trøndelagsutstillingen 1930 : offisiell beretning. D. 2, side 207, digital utgave